2.2.

Každú žiadosť o schválenie sprevádzajú: 2.2.1. výkresy v troch vyhotoveniach, dostatočne podrobné na identifikáciu typu a zobrazujúce čelný pohľad na svetlomet, s detailmi prípadného drážkovania rozptylových skiel, a priečny rez; výkresy ukazujúce miesto vyhradené pre schvaľovaciu značku a prípadne: a) v prípade LED modulov výkresy musia uvádzať aj miesta vyhradené pre špecifické identifikačné kódy modulov; b) v prípade dodatočných osvetľovacích jednotiek miesta vyhradené pre špecifické identifikačné kódy dodatočných osvetľovacích jednotiek a svetlometov vyžarujúcich hlavné stretávacie svetlo; c) v prípade dodatočných osvetľovacích jednotiek geometrické podmienky montáže zariadení, ktoré spĺňajú podmienky bodu 6.2.8. 2.2.2. Stručný technický opis vrátane: 2.2.2.1. pre svetlá s plynovou výbojkou výrobcu a typ predradníka(-ov), pokiaľ predradníky nie sú začlenené do svetelného zdroja; 2.2.2.2. v prípade modulov LED: a) stručnú technickú špecifikáciu modulu resp. modulov LED; b) výkres s rozmermi a základnými elektrickými a fotometrickými hodnotami, ako aj reálny svetelný tok a pre každý LED modul informáciu či je vymeniteľný alebo nie; c) v prípade elektronických zariadení na reguláciu zdroja svetla informácie o elektronickom rozhraní nevyhnutnom na skúšobné schválenie; 2.2.2.3. v prípade svetlometu navrhnutého na poskytovanie osvetlenia do zákruty minimálny uhol náklonu na uspokojenie požiadaviek bodu 6.2.8.1. 2.2.3. Dve vzorky typu svetlometu. V prípade systému pozostávajúceho z dvoch svetlometov jedna vzorka určená na montáž na ľavú stranu vozidla a jedna vzorka určená na montáž na pravú stranu vozidla; 2.2.4. Pre svetlomety triedy B, C, D, alebo E pre skúšku plastového materiálu, z ktorého sú rozptylové sklá zhotovené: 2.2.4.1. pre triedu B, C, D, alebo E 14 rozptylových skiel; 2.2.4.1.1. pre triedu B, C, D, alebo E desať z týchto rozptylových skiel možno nahradiť desiatimi vzorkami materiálu s rozmermi minimálne 60 × 80 mm, s rovným alebo konvexným vonkajším povrchom a dostatočne rovnou plochou (polomer zakrivenia minimálne 300 mm) v strede s rozmermi aspoň 15 × 15 mm; 2.2.4.1.2. každé také rozptylové sklo alebo vzorka materiálu musia byť vyrobené postupom používaným pri sériovej výrobe; 2.2.4.2. reflektor, ku ktorému môžu byť rozptylové sklá pripevnené podľa pokynov výrobcu; 2.2.5. Pre svetlomety vybavené svetelnými zdrojmi v súlade s predpisom č. 99 alebo vybavenými len LED modulmi na skúšanie odolnosti komponentov z plastových materiálov prenášajúcich svetlo voči UV žiareniu zo zdrojov svetla vnútri svetlometu: 2.2.5.1. jedna vzorka každého z príslušných materiálov použitých v svetlomete alebo jedna vzorka svetlometu, ktorý tieto materiály obsahuje. Všetky vzorky materiálov musia mať rovnaký vzhľad a v prípade potreby rovnakú povrchovú úpravu, ako keby boli určené na využitie v svetlomete predloženom na schválenie; 2.2.5.2. Skúšanie odolnosti vnútorných materiálov voči UV žiareniu vyžarovanému zdrojom svetla nie je potrebné: 2.2.5.2.1. ak sa používajú zdroje svetla s plynovou výbojkou s nízkou úrovňou UV žiarenia, ako je uvedené v predpise č. 99, alebo 2.2.5.2.2. ak sa použijú len LED moduly s nízkou úrovňou UV žiarenia, ako je uvedené v prílohe 12 k tomuto predpisu; alebo 2.2.5.2.3. ak sa vykonajú opatrenia na tienenie príslušných komponentov svetlometu pred UV žiarením napr. sklenenými filtrami; 2.2.6. prípadne jeden predradník alebo elektronické zariadenie na reguláciu zdroja svetla.